**МИНИСТЕРСТВО НА ТРУДА И СОЦИАЛНАТА ПОЛИТИКА**

**ЕВРОПЕЙСКИ СОЦИАЛЕН ФОНД**

**ОПЕРАТИВНА ПРОГРАМА „РАЗВИТИЕ НА ЧОВЕШКИТЕ РЕСУРСИ”**

**Проект „Патронажна грижа за възрастни хора и лица с увреждания в община Монтана“.**

Кметът на Община Монтана Златко Живков и ръководителят на Управляващия орган на Оперативна програма „Развитие на човешките ресурси“ заместник-министър Зорница Русинова, подписаха договор за безвъзмездна финансова помощ на стойност 364 339,04 лева.

Средствата са предназначени за изпълнение на дейностите по проект „Патронажна грижа за възрастни хора и лица с увреждания в община Монтана“. Чрез него 141 броя възрастни хора и лица с увреждания  **/**от гр. Монтана и всичките 23 населени места**/** ще получат здравно - социални услуги в домашна среда до 2 часа на ден.

Чрез здравно– социалните грижи ще се подобри качеството на живот, ще се осигури заетост в сектора на здравно-социалните услуги на 38 жители на Община Монтана.

От проекта ще могат да се възползват възрастни хора над 65 г. с ограничения или в невъзможност за самообслужване; хора с увреждания и техните семейства, както и служители на доставчици на социални и здравни услуги.

Проектът цели да осигури почасови мобилни и интегрирани здравно-социални услуги в домашна среда.

Финансирането на проекта е по процедура BG05M9ОP001-2.040 „Патронажна грижа за възрастни хора и лица с увреждания – Компонент 2“ по ОП „Развитие на човешките ресурси“ 2014 – 2020 г. Срокът за изпълнение е 18 месеца, а предоставянето на интегрираните услуги - 12 месеца.

Изпълнението на дейностите, по които ще се работи за реализация на проекта, са:

-оборудване на помещение

-закупуване на транспортно средство за извършване на мобилната услуга

- подбор и назначаване на екип за управление на Център за предоставяне на услугата Патронажна грижа,

- Подбор и назначаване на екип за предоставяне на мобилни интегрирани здравно-социални услуги в домашна среда.

- подбор на кандидатите, които ще ползват услугите,

- обучение и супервизия на персонала

-предоставяне на почасови мобилни здравно-социални услуги за нуждаещи се лица.